procesaur/Wiki.mk huggingface dataset:
Онгерманланд

Онгерманланд (швед. '''') или Ангерманија е историска покраина (''landskap'') на северот на Шведска. Се граничи со покраините Меделпад, Јемтланд, Лапонија, Вестерботен и Ботнискиот Залив. Името ''Ångermanland'' доаѓа од старонордискиот збор „ангер“, што значи длабок фјорд, и се однесува на длабокото устие на реката Онгерман.
1 Управа
Традиционалните покраини во Шведска немаат административна и политичка функција, туку постојат само како културно-историски целини. Покраината е поделена ја делат окрузите Вестернорланд (главнината) и Вестерботен и Јемтланд (помали делови).
2 Географија
Онгерманланд е шеста покраина по големина во земјата, со површина од 19.500 км<sup>2</sup> (колку Велс). Околу 1.000 км<sup>2</sup> се водни површини.
Западниот дел на Онгерманланд го карактеризира течението на реката Онгерман. Земјиштето во покраината е пресиромашно за земјоделски активности, но во поречјата на Онгерман и другите реки се протегаат полиња и насади.
Крајбрежјето има облик на архипелаг со појас од заливи, каде се наоѓа устието на реката Онгерман. Овој крај се смета за мошне живописен, особено во густо пошуменото подрачје Одален околу реката. Теренот е разновиден, со долини, карпи и мочуришта.
Најголемо населено место е крајбрежниот град Ерншелдсвик со 25.000 жители. Втор по големина е Хернесанд со 18.000.
Највисока планина во покраината е Бункфјелет (740 м), а најголемо езеро е Тошен (49 км<sup>2</sup>)
Во покраината се наоѓа националниот парк Скулескоген.
Крајбрежјето на Ботнискиот Залив, наречено Хега Кустен („Висок Брег“), е прогласено за светско наследство на УНЕСКО. Тлото се искачува по еден сантиметар годишно, како последица од последното Ледено доба кое траело до VII милениум п.н.е.
3 Население
Онгерманланд има 132.689 жители . Населението е распределено во три округа:
Округ, Население
дел од Вестернорланд, 119.459
дел од Вестерботен, 9.996
дел од Јемтланд, 3.234
4 Историја
Онгерманланд за првпат се среќава во 1170 во ''Historia Norwegiæ'' како „Ангариуам“ (''Angariuam''). Се смета дека областа е христијанизирана во XII век, врз основа на пронајдените рунски камења од XI век. Во 1398 браќата-пирати Витали извршиле опсада на тврдината Стиресхолм и го зазеле целиот брег на Нурланд. Во 1434 твдината е урната од мештаните во текот на Енгелбректското востание. Во 1490 подрачјата на Онгерманланд, Алир, Сундед, Норданстиг и Меделпад ја сочинувале покраината Стурхелсингланд. Хернесанд станал град во 1585. Во 1721 руската морнарица го запалила до темел, по што тој е обновен.
Во немирите во 1931 се застрелани четири демонстранти и еден минувач, што го предизвикало т.н. Одалски бунт. Како последица од бунтот е формирана државна полиција, одземајќи ѝ ги полициските должности на војската. Долен Норланд го добил првиот универзитет во 2005 со прогласувањето на Високата школа на Средна Шведска за универзитет (''Mittuniversitet''). Универзитетот има ограноци во четири града: Хернесанд Сундсвал, Ерншелдсвик и Естерсунд.
5 Градови
*Хернесанд
*Крамфорс
*Сулефтео
*Ерншелдсвик
6 Наводи
* „“ - Нордиска семејна книга
* - ''Tacitus''
Википедија на казашки јазик

Казашката Википедија (|Қазақша Уикипедия) е издание на Википедија на казашки јазик, дел од фондацијата Викимедија. Ова издание има над 11.000 регистрирани корисници и над 82.000 статии заклучно со 17 октомври 2011 година.
1 Историја
* 3 јуни 2002 — прва статија;
* 15 јуни 2011 - 25.000 статии;
* 9 јули 2011 - 50.000 статии;
* 23 август 2011 - 75.000 статии;
Водостој

Водостој — ниво на водата во река, езеро или вештачка акумулација во однос на дадена споредбена состојба.
Графикот на промени во водостојот се нарекува хидрограф.
1 Поврзано
* Ниво на подземни води
* Морско ниво
Црква Свети Никола Чудотворец на вода (Киев)

Црквата Свети Никола Чудотворец на вода (украински: ''Церква Миколи Чудотворця (на воді)'') е црква која се наоѓа во Киев, Украина.
Православниот храм бил изграден во почетокот на 20 век, за да во 1930 биде срушен. Во 2003 година црквата била повторно изградена а осветувањето се случило на 7 јули 2004 година од страна на митрополитот Владимир.
Висината на храмот изнесува 23 метри.
Луис Бота

Луис Бота ( - ) — прв премиер на Јужноафриканскиот Сојуз.
Бота бил избран од парламентот на Јужноафриканската Република во 1897 година, кога се согласил со умерениот претседател Паул Кругер со кој биле политички противници во врска со прашањето на можноста странците да бидат сопственици на земја (не Бури, повеќето Англичани, доселеници). Во Јужноафриканската војна тој ги командувал јужните сили опседнувајќи го Лејдисмит и тогаш безуспешно се обидел да го одбрани Трансвел. Како премиер, тој сериозно барал помирување со популацијата што зборувала англиски и жестоко бил нападнат од африканските националисти. Во Првата светска војна тој се согласил со британските барања да ја освојат Германска Југозападна Африка (Намибија).
1 Користена литература
* Енциклопедија Британика (македонска верзија), книга втора (Б-Г), 2005 година, Скопје.
Истарска жупанија

Истарската жупанија е најзападната хрватска жупанија која го вклучува и најголемиот дел од Истарскиот полуостров (2,820 од 3,160 км<sup>2</sup>). Административно средиште е Пазин.
1 Население
1.1 Истарска жупанија
1.1.1 Број на жители низ годините
#F5DEB3" година на попис, #C2B280" 2001, #C2B280" 1991, #C2B280" 1981, #C2B280" 1971, #C2B280" 1961, #C2B280" 1953, #C2B280" 1948, #C2B280" 1931, #C2B280" 1921, #C2B280" 1910, #C2B280" 1900, #C2B280" 1890, #C2B280" 1880, #C2B280" 1869, #C2B280" 1857
бр. на жители, 206,344, 204,346, 188,332, 175,199, 176,838, 175,094, 183,344, 223,949, 215,167, 236,981, 194,455, 176,196, 160,000, 133,518, 117,719
2 Видете уште и
*Список на населени места во Истарската Жупанија
Црква Пресвета Богородица (Подолски реон)

Црквата Пресвета Богородица (украински: ''Церква Покрова Пресвятої Богородиці'') е црква која се наоѓа во Киев, Украина.
Познато е дека христијански храм на местото каде се наоѓа денешната црква постоел уште од најрани времиња на Киевска Русија. Во 1791 година црквата била затворена, а во 1795 година била изградена нова дрвена црква. На почетокот од 20 век, населението на реонот се зголемило, а со ова се зголемила и потребата од проширување на црквата или изградба на нова црква. Така, во 1902 година, црквата била разрушена и до 1906 година била изградена новата црква. На 16 септември истата година се случило и официјалното осветување на објектот.
Вкупните трошоци за изградба на црквата биле 57.000 рубли, од кои повеќето биле донирани од страна на свештеници и трговци. Во текот на советскиот период, црквата не била разрушена, но во 1938 била затворена. Во 1941 година црквата била повторно отворена. Иконостасот на црквата датира од 1944 година.
Црква Света Катерина (Подолски реон)

Црквата Света Катерина (украински: ''Церква святої Катерини'') е поранешна православна црква која се наоѓала во Киев, Украина. Црквата била изградена во 1741 година, а разрушена во 1929 година.
Во текот на 17 век, градот Киев бил посетуван од страна на голем број на грчки трговци. Тие долго време се обидувале да основат и изградат храм во градот, и конечно тоа барање им било освоено од страна на киевските градски власти во 1738 година. Така, следната година започнала да се гради црквата и истата била завршена во 1741 година. Црквата била изградена во украински барок, а бидејќи иницијативата за нејзино барање била од страна на грчките трговци, оваа црква се нарекувала Грчка црква.
Во 1811 година избувнал голем пожар во градот, но истиот не го зафатил христијанскиот храм. Во доцниот 19 век, храмот бил обновен. По доаѓањето на советските власти, црквата била затворена, а во 1928 година во неа биле сместени комуналните администрации на градот. Следната 1929 година, куполата од црквата започнала да попушта, па властите решиле истата да ја разрушат.
Од целиот комплекс денеска има останато целата камбанарија, која била реконструирана во 1995 година. Во 1990-тите години, грчките црковни власти сакале да ја повратат сопственоста на црквата, но истото не се остварило. Денеска, во објектот се наоѓа филијала на Народната банка на Украина.
Црква Свето Преображение (Киев)

Црквата Свето Преображение (украински: ''Спасо-Преображенська церква'') е црква која се наоѓа во Киев, Украина.
Иницијативата за изградба на оваа црква започнала во 1998 година, за да на 4 декември 1998 година биде изградена капелата во црквата. Во октомври 1999 година храмот бил осветен од страна на митрополитот Владимир.
Сепак, овој храм бил премал за верниците, па во 2003 година започнала изградба на нова црква. Целосната изградба на црквата завршила во 2007 година, а на 10 ноември 2007 година била осветена од страна на митрополитот Владимир.
Покровска црква (Соломенски реон - Киев)

Покровската црква (украински: ''Покровська церква'') е капела која се наоѓа во Киев, Украина.
црквата била изградена во 1895 година, а официјално осветена во 1897 година. Идејата за изградба на оваа црква дошла во 1891 година во спомен на митрополитот Платон Городетски, кој починал на 1 октомври 1891 година. Во тоа време, Соломенскиот реон претставувал периферија на градот Киев, но бил густо населен и во реонот не постоела црква. За главен архитект бил избран Иполит Николаев.
Фининсирањето на изградбата на црквата било од страна на некои градски трговци, за да на крај за изградбата на објектот бидат потрошени 37.000 рубли. Во 1905 година, храмот бил реконструиран.
Во времето на советската ера, црквата била затворена во 1939 година. Во тие години, дел од црквата, заедно со камбанаријата биле разрушени. По војната, имало неколку обиди за рушење на црквата, но истите биле неуспешни.
По падот на комунизмот, црквата била отворена и целосно реновирена.
Црква иконата на Божјата Мајка „Знамение“ (Соломенски реон - Киев)

Црквата икона на Божјата Мајка „Знамение“ (украински: ''Церква ікони Божої Матері «Знамення»'') е црква која се наоѓа во Киев, Украина.
Камен-темелникот на црквата бил ставен во 2001 година. Финансирањето на црквата било спроведено од страна на градските власти. Во овие средства биле поставени темелите на црквата. Поради недостиг на пари, градежните работи биле стопирани, кое резултирало со одложување на проектот до 2003 година.
По поставувањето на новиот игумен на црквата, во 2003 година започнала доградбата на црквата. Првата литургија во црквата била направена во 2003 на Великден.
Црквата е во надлежност на Православна црква на Украина.
Дарнички реон

Дарничкиот реон (украински: ''Дарницький район'') е административен реон во Киев, главниот град на Украина. Реонот се наоѓа на левиот брег од реката Дњепар.
Вкупната површина на областа е 134 km ², зелената површина е 214 хектари. Во областа живеат околу 282,400 луѓе. Реонот е индустриски развиен, бидејќи на неговата територија се наоѓаат 35 претпријатија од различни индустрии. Најголемо учество во обемот на индустриското производство опфаќа хемиската индустрија - 60,4%, машиноградба и обработка на метал - 18,3%, прехранбената индустрија - 14,7%, градежни материјали - 4,1%. Индустриски претпријатија во 2011 година произвеле стоки или услуги во вредност од 407 милиони евра, што е 8,4% повисока од минатата година.
Дарничката област зафаќа 16% од вкупната површина на Киев.
1 Знаменитости и атракции
* Парк на партизанската слава
Црква Свети Василиј (Шевченковски реон - Киев)

Црквата Свети Василиј (украински: ''Церква Василія Великого'') е црква која се наоѓа во Киев, Украина.
Црквата е под контрола на Украинската грко-католичка црква.
Храмот започнал да се гради во 1998 година и истата била завршена во 2002 година.
Гуцон Борглум

Гуцон Борглум (, Св. Чарлс, Ајдахо, САД - , Чикаго, Илиноис) бил американски вајар.
1 Животопис
Роден во семејство на дански имигранти, студирал уметност во Париз. Во 1901 година, отворил студио во градот Њујорк. Неговата бронзена статуа, ''„Кобилите на Диомед“'' била првата американска скулптура што ја купил Музејот на уметности Метрополитен. Ја изделкал главата на Абрахам Линколн во ротондата на американскиот капитол. Во 1916 година бил овластен да изваја споменик за конфедерацијата на Камената Планина Џорџија, но недоразбирањата со неговите покровители го натерале да го напушти проектот во 1924 година; проектот бил завршен од други. Неговиот најзначаен проект бил Националниот споменик на планината Рашмор (завршен во 1941 година).
Список на емири на Катар

Ова е список на емири на Катар. Сите се членови на династијата ел-Тани. Државотворец на Катар е шеикот, Мухамед бин Тани (1868), кој не ја носел титулата „емир“. Династијата води потекло од Бану Тамим, еден од најголемите родови во Арапскиот Полуостров.
0.1 Емири на Катар (1868-)
Име, На власт, Белешки
Од, До
шеик Мухамед бин Тани, 1868, 1878
шеик Џасим бин Мухамед ел-Тани, 1878, 17 јули 1913
шеик Абдула бин Џасим ел-Тани, 17 јули 1913, 20 август 1949, абдицирал; поч. 25 април 1957
шеик Али бин Абдула ел-Тани, 20 август 1949, 24 октомври 1960, абдицирал; поч. 31 август1974
шеик Ахмед бин Али ел-Тани, 24 октомври 1960, 22 февруари 1972, симнат од братучед му Халифа; поч. 25 ноември 1977
шеик Халифа бин Хамад ел-Тани, 22 февруари 1972, 27 јуни 1995, симнат од син му Хамад
шеик Хамад бин Халифа ел-Тани, 27 јуни 1995, ''на власт''
1 Поврзано
*Дијастија ел-Тани
Административна единица

Административна едниница (или управна единица) е дел од земја или друга политичка целина формирана со цел да се организира и олесни нејзиното управување и функционирањето на жителите. Овие единици имаат извесен степен на автономија и се задолжени да раководат со себе по пат на локална самоуправа. Една земја може да има повеќе степени на административна поделба во зависност од нејзината големина и потреби. На пример, повеќе земји се поделени покраини, кои потоа се делат на окрузи или области, кои пак може да бидат понатаму поделени на општини.
Административните единици се концептуално поинакви од зависните територии. Првите се составен дел од една држава, додека пак другите имаат поголема автономија и се географски оддалечени. Во некои случаи овие два поима се совпаѓаат, но тоа е мошне ретко.
Во светот постојат многу разни видови на административни единици. Понекогаш преведувањето на поимите кои се користат за тие целини е тешко бидејќи нивното значење зависи од културно-историската средина каде што се појавиле.
1 Некои единици
*амт
*баро
*баронија
*вилает
*војводство
*град
*грофовија
*дем
*департман
*империја
*кантон
*кварт
*кнежевство
*колонија
*Округ
*крај
*кралство
*лено
*маало
*марка
*маркгрофовија
*месност
*населба
*област
*околија
*округ
*општина
*паланка
*парохија
*пашалак
*повјат
*покраина
*префектура
*провинција
*регион
*реон
*санџак
*сатрапија
*село
*сојузна држава
*сојузна покраина
*стотка
*фракција
*фрегезија
*царство
*шајр
2 Поврзано
* Населено место
* ISO 3166-2
* Административна поделба на Република Македонија
* Административна поделба на земјите
Уметноста во Македонија во доцниот среден век

1 Потпаѓање под османлиска власт
Македонија целосно потпаѓа под османлиските Турци во првата деценија на XV век. Додека имотите на крупното болјарство, уште во првиот налет, била наполно одземени или раздробени, некои поситни, месни феудалци биле вклучени во турскиот тимарско-спахиски систем, што ќе овозможи, во натамошниот развој на настаните, да се одржи ктиторството и да се создаде основа за континуирано помагање на манастирите и на другите христијански култни објекти. Тоа се покажува од посебно значење за понатамошниот живот и развој на градежништвото и ликовната уметност.
2 Охридската архиепископија
Една од најзначајните институции, Охридската архиепископија, не била укината. Таа ја зачувала својата организација и дури во првите децении успеала да се прошири на сметка на другите, соседни православни цркви. Но, гледано во целина, нејзината положба од ден на ден станувала се потешка. Непрестајното осиромашување посебно тешко се одразило врз градежништвото и зографскиот занает.
3 Црковно градежништво
Неразделно сврзан со црковното градежништво со намирувањето на потребите на црквите - единствениот побарувач на сликарски дела, зографскиот занает, за разлика од другите занаети, најболно ја осетил настанатата промена. Но, и покрај лошите услови, континуитетот во фреско - сликарството и иконописот не бил прекинат. Отпрвин поправките на урнатите цркви, а потоа доградувањата и, на крајот, новоградбите по селата, почнале да го нудат нужниот минимум услови за опстанок на преостанатите зографи и зографски тајфи.
4 Сликарство
Покрај веќе познатите сликарски центри околу градовите Солун и Охрид, како резултат од новите услови се образуваат и други. Така, кон крајот на XV, а посебно во XVI и XVII век, значителна улога ќе добијат центрите околу: црквите и манастирите во Варош и околните манастири Зрзе и Трескавец - Прилепско; центарот околу манастирот Св Јован - Демирхисарско; околу Лесновскиот манастир, како и центарот што ги опфаќа долините на реките Треска, Маркова Река и падините на Скопска Црна Гора.
5 Исламска архитектура
Исламската архитектура го достигнува својот зенит во XV и XVI век. Градовите добиваат ориентални урбани особености. Се развива чаршијата околу безистените, ановите и амамите. Од сакралните објекти изградени се многубројни џамии, месџии, теќии и турбиња. Најзначајни зданија од исламската архитектура се: Куршумли ан - Скопје, Даут - пашин амам - Скопје (1484 год.), Капан ан - Скопје, амамот Девој - Битола, Безистен - Битола, Арабати - баба теќе - Тетово, Шарена џамија - Тетово, ...
Хобит

Хобитите се една од измислените раси кои се населени во пределите на Средната земја, опишани во епско-фантастичните романи на Џ. Р. Р. Толкин.
Хобитите за првпат се појавуваат во романот ''Хобитот'', каде главниот херој е Билбо Багинс. Во романот ''Господарот на Прстените'' сретнуваме повеќе хобити како главни карактери, Фродо Багинс, Семвајс Гемџи, Перегрин Тук и Мериадок Брендибак, како и неколкумина останати, помалку важни хобитски ликови. Хобитите се исто така накусо споменати во романите ''Силмарилион'' и Недовршените приказни.
Според авторот, во прологот од ''Господарот на прстените'', хобитите се „сродни“ со расата луѓе од Средната земја. На други места Толкин ги опишува хобитите како „разновидна“ или како посебна „сорта“ на луѓе. Во самата приказна, хобитите и другите раси се прикажани како свесни за сличностите (оттаму доаѓаат и неформалните изрази „Големи луѓе“ и „Мали луѓе“ кои се употребуваат во Бри). Но, во приказната, хобитите себеси се сметаат за посебна раса. За време на настаните што се одвиваат во ''Господарот на прстените'', хобитите живеат во Округот (Шаер) и во Бри, на северозапад од Средната земја, но пред крајот на книгата, некои од нив се преселуваат околу Ридовите на Кулата (англ. Tower Hills) и во Гондор и Рохан.
Леголас

Леголас е лик од трилогијата на Џ. Р. Р. Толкин ''Господар на прстените''. Тој е виленик од Мирквуд и еден од членовите во „Дружината на прстенот“.
1 За ликот
Леголас Гринлиф бил син на Трандуил, кралот на царството шуми од северен Мирквуд, и се појавува како „крал на вилениците“ во ''Хобитот''.
Иако Леголас живеел меѓу Силванските виленикови, тој не бил дел од нив. Неговиот татко потекнувал од Линдон, а тој и неговиот син се всушност Синдар, или „Сиви виленици“, во еднина ''Синда'', а нивниот јазик бил синдарински. Малата група на Синдар (кои ги води Трандуил во книгата ''Хобитот'', владеат со царството шуми Силван. Трандуил бил син на Орофер. Мајката на Леголас воопшто не е спомената, а вилениците од Мирквуд немале кралица во времето опфатено во книгата ''Хобитот''.
Леголас се појавува првпат како лик во ''Дружината на прстенот'', на советот на Елронд во Ривендел, каде доаѓа како гласник на неговиот татко. Леголас е избран како член на дружината која треба да го уништи прстенот. Тој ги придружува останатите членови при патувањето од Ривендел до Амон Хен, а во групата е стрелец.
Кога дружината е во стапица поради снежната бура на патот преку планината Карадрас, Леголас е извидник, и само тој не пропаѓа во снегот, бидејќи е полесен. Но, иако Леголас ги информира дека се речиси блиску до крајот, Гандалф решава да го продолжат патот преку подземниот премин низ Морија, древното кралство на џуџињата. Неколкумина, меѓу кои и Леголас, не сакаат да патуваат од таму. Пред да стигнат до Морија, Леголас помага да се избегне нападот на волците на Саурон. На патешествието низ Морија, Леголас учествува во борбите против Орките и прв го препознава чудовиштето Балрог. Откако Гандалф паѓа во провалијата при соочувањето со Балрог, Арагорн ја води дружината и ги носи во царството на вилениците, во Лотлореин, Златната Шума. Леголас е првиот кој преговара со тамошните жители за дружината.
На почеток, Леголас и џуџето Гимли се во непријателство, поради древната кавга меѓу вилениците и џуџињата, а и поради тоа што Трандуил еднаш го ставил таткото на Гимли во затвор. Но, Леголас и Гимли стануваат пријатели. Кралицата на вилениците Галадриел им дава на членовите на дружината подароци, и тие заминуваат понатаму. Леголас добива како подарок долг лак, а меѓу другите подароци за сите е и лебот ''лембас''.
Црква Света Ирина (Киев)

Црквата Света Ирина (украински: ''Ірининський собор'') е поранешна црква која се наоѓала во Киев, Украина.
Црквата била основана во 1030 година, а за првпат била разрушена во 1240 година. Храмот долго време бил во рушевини за да во текот на 17 век доживее реновирање. Во 1835 година завршиле археолошките ископувања каде биле пронајдени неколку фрески.
Во 1930 година, сепак храмот бил целосно разрушен.
Благовештенска црква (Киев)

Благовештенската црква (украински: ''Благвоіщенська церква'') е поранешна црква која се наоѓала во Киев, Украина.
Оваа црква била изградена во периодот од 1885 до 1887 година, а била разрушена од страна на болшевиците во 1935 година. Идејата за изградба на оваа црква постоела уште од 1876 година. Во период од десет години, тие имале собрано околу 18,000 рубли, кои не биле доволни за изградба на црквата. во тоа време интервенирал градоначалникот на градот, кој дониран 75,000 рубли.
За главен архитект на проектот бил избран Владимир Николаев, и камерн темелникот бил ставен на 11 мај 1885 година, а веќе на 11 септември 1887 година таа била завршена.
Кратката историја на оваа црква завршила во 1935 година. Црквата била урната од советските власти, на нејзино место во 1936 година било изградено средно училиште (сега Лицеј бр. 21).
Воведенска црква (Киев)

Воведенската црква (украински: ''Введенська церква '') е црква која се наоѓа во Подил, Киев, Украина.
Овој православен храм бил изграден во периодот од 1882 до 1885 година, а во 1930 година бил разрушен од страна на советите. Во 2005 година храмот бил повторно изграден.
Наскоро, по крштевањето на кнезот Владимир Велики, во доцниот 10 век, била изградена првата дрвена црква. Векови подоцна, во 1718 година, на местото на стариот храм била изградена нова дрвена црква, која била посветена на Воведувањето во храмот на Пресвета Богородица.
Во текот на доцниот 19 век, старата црква била повторно срушена и на нејзино место била изградена новата црква. Во 1885 година, храмот бил осветен. По доаѓањето на болшевиците на власт, црквата во 1930 година била повторно разрушена.
По падот на комунизмот, во 1990-тите години била покренета иницијатива за повторна изградба на црквата. Така, во март 2005 година, митрополитот Владимир го осветил новиот храм. Во текот на 2007 и 2009 година, во црквата започнало да работи неделно училиште. На 22 април 2011 година, црквата претрпела мал пожар.
Вознесенска црква (Шевченковски реон - Киев)

Вознесенската црква (украински: ''Вознесенська церква '') е поранешна црква која се наоѓала во Киев, Украина.
Црквата била изградена во 1718 година, а во 1879 година била затворена. Претходно на местото на оваа црква постоела стара дрвена црква. Црквата била изградена во времето на Јоасаф Кроковски, митрополит. Според сведоштвата на Николај Закревски, храмот бил изграден во дворот на митрополитската палата. Кога подоцна палатата била префрлена, оваа црква станала парорхиска.
Храмот бил изграден во стил на украински барок. Сепак, информациите околу историјата на овој храм денеска се многу малку.
Во текот на ширењето на реонот, во 1879 година било решено христијанскиот објект да биде разрушен. Подоцна, на ова место била изградена зграда на Богословијата.
Да-конструкција

Да-конструкцијата е една доста карактеристична особина на македонскиот јазик. Оваа сложена глаголска конструкција е составена од честичката ''да'' и некој глагол, кој најчесто е во сегашно време. Да-конструкцијата има самостојна употреба и истата може да ги има едно од следните значења:
* заповед - ''Одма да ми донесеш кафе!''*желба и здравица - ''Да си жив и здрав!''*клетва- ''Да не прогледаш!''*неопределено глаголско дејство, или во некои јазици тоа е инфинитив- ''Да се биде или не?''
Да-конструкцијата може да биде дел од: одречни сложени глаголски форми за искажување идност, негирана директна заповед, сложени глаголски конструкции со некои глаголи што означуваат начин на вршење дејство, фаза од вршењето на дејството или личен став на зборувачот кон дејството.
1 Користена литература
#####
2 Поврзано
* Граматика на македонскиот јазик
* Глаголи во македонскиот јазик
* Македонски јазик
Вознесенска црква (Лукјанивски реон - Киев)

Вознесенската црква (украински: ''Вознесенська церква '') е поранешна црква која се наоѓала во Киев, Украина.
Изградбата на црквата започнала во 1863 година, и истата завршила во 1870 година. Во близина на тогашната црква се наоѓаче гробишта, кои подоцна биле затворени.
Во текот на 1930-тите години, црквата била разрушена од страна на болшевиците заедно со гробиштата.
Кенерн

Кенерн (|Könnern) — град во округот Залцланд, во Саксонија-Анхалт, Германија. Се наоѓа на десниот брег на реката Зале, приближно 15 километри јужно од Бернбург и 25 километри северозападно од Хале (Зале).
Зеланд (Германија)

Зеланд (|Seeland) — град во округот Залцланд, во Саксонија-Анхалт, Германија. Се наоѓа северозападно од Ашерслебен. Бил основан со спојување на претходно независните општини Фридриксауе, Фрозе, Хоим, Нахтерштет и Шаделебен на 15 јули 2009. Пред овој датум, овие општини соработувале во општинската заедница Зеланд, која исто така ја вклучувала и општината Гатерслебен. Гатерслебен се припоила кон Зеланд во септември 2010.
Хеклинген

Хеклинген (|Hecklingen) — град во округот Залцланд, во Саксонија-Анхалт, Германија. Се наоѓа на реката Боде, приближно 4 километри западно од Штасфурт и 12 километри североисточно од Ашерслебен.
1 Меѓународни односи
Хеклинген е збратимен сп:
* Ниско во Полска
Средновековни книжевни школи

Под средновековна книжевна школа се подразбира пообемна и подолготрајна книжевна дејност со заеднички јазични и правописни особености на одредена територија. Средновековниот период во Македонија се одликува со дејноста на две книжевни школи: Охридската и Кратовската. Ракописите од Охридската и од Кратовската школа се совпаѓаат едни со други според повеќе правописни и јазични особености, и ја претставуваат македонската варијанта на црковнословенскиот јазик.
1 Охридската книжевна школа
:''Главна статија: Охридска книжевна школа''
Најстарата средновековна македонска книжевна школа е Охридската книжевна школа, формирана во 886 година од Климент Охридски, а од 893 година му се придружил и Наум Охридски. Остатоците од оваа школа не се зачувани, но се лоцира во охридската месност Имарет. Како обележје на оваа школа е што ја зачувала кирилометодиевската глаголска традиција. Во Охридската школа кирилицата ќе почне да се применува дури по XII век.
Во рамките на оваа школа се подготвувал образовен кадар кој бил испраќан во учителска, проповедничка и свештеничка дејност во сите делови на Западна Македонија, во денешна Албанија и во другите делови на средновековна Бугарија.
Во најстарите зачувани ракописи се вбројуваат глаголските ракописи како: Асеманово евангелие, Синајски псалтир, Синајски еухологиј. Од понов период се ракописите со кирилско писмо како што се: Добромирово евангелие, Битолски триод, Охридски апостол, Болоњски псалтир.
По смртта на свети Климент и свети Наум книжевната школа ја продолжиле нивните ученици. Тие главно се занимавале со препишување на творбите на светите учители.
2 Кратовска книжевна школа
:''Главна статија: Кратовска книжевна школа''
Во рамките на Кратовската книжевна школа, како книжевни центри се среќаваат македонските манастири Свети Прохор Пчињски, Свети Јоаким Осоговски и Свети Гаврил Лесновски. Во овие манастири поактивно писмената и книжевната традиција ќе започне меѓу XII и XIV век, а се разбира и до XIX век.
Како македонски дејци, припадници на оваа школа се јавуваат Димитар Кратовски кој е активен во XV век и Јован Кратовски кој својата дејност ја обавувал во XVI век. Од оваа школа потекнуваат ракописите како: Вранешничкиот апостол, Лесновски паренезис, Струмичкиот апостол, Хлудовиот триод, Радомирово евангелие, Карпинското евангелие и други.
Диме Поп Атанасов

Диме Поп Атанасов (с. Стрмашево, Кавадаречко, 1918 — Горни Дисан, 11 јуни 1941) бил учесник во НОБ и прва жртва на бугарската окупација на Македонија во Втората светска војна. Загинува само месец и половина од окупацијата на Македонија.
1 Животопис
Роден е во селото Стрмашево, Кавадаречко во 1918 год. Родителите му се преселуваат во Кавадарци каде тој завршува основно образование и граѓанско училиште до IV клас. Немајќи материјални можности за дошколување, првично е шивачки калфа а подоцна и писар во општината. Како писар доаѓа до различна литература која постојано ја чита и се надообразува постојано. Носител е и на прогресивни идеи во градот а љубовта кон знаењето и образованието го носат во иницијатива за формирање градска библиотека и читална. Ова ќе е форма подоцна за бунтовниот македонски патриот како да се организира младинскиот отпор кон српскиот хегемонистички апарат. Набргу по ова е веќе непожелен за власта која сега ги вклучува сите свои апарти па не само што е исфрлен од општината но и повеќепати е приведуван и затворан во кавадаречкиот затвор.
По капитулацијата на кралска Југославија Диме не чека ниту недела и работи на организирање на народот од Тиквешијата за вооружена борба против бугарскиот окупатор. На терен е постојано, меѓу интелектуалната младина во градот но и по селата. Врши собирање на оружје за востание, работи на организирање на народот и подготовки за првиот одред. При една негова таква активност кога е во селото Горни Дисан заедно со неколку свои другари, при агитацијата кон мештаните за отпор кон бугарскиот окупатор, откриени се при што во пукањето што настанува Диме поп Атанасов паѓа смртно погоден.
2 Поврзано
* Мара Атанасова
Фридриксауе

Фридриксауе (|Friedrichsaue) — село и поранешно општина во округот Залцланд, во Саксонија-Анхалт, Германија. Од 15 јули 2009 е дел од градот Зеланд.
1 Географија
Селото се наоѓа на приближно 18 километри северозападно од Ашерслебен. Населението (до јуни 2004), е 224 жители, правејќи го едно од најмалите села во регионот.
2 Историја
Фридриксауе бил основан во 1753 година, именуван по Фридрих II Велики. Тој ја подарил земјата во околината на мигранти од Рајнската област, кои ја основале верската населба Клостергут Зелебен.
Селото, порано, било дел од округот Ашерслебен-Штасфурт, потоа дел од округот Залцланд на 1 јули 2007, како дел од реформата во 2007.
Хоим

Хоим (|Hoym) — град и поранешна општина во округот Залцланд во германската покраина Саксонија-Анхалт. Од 15 јули 2009, е дел од градот Зеланд. Хоим се наоѓа на реката Зелке, помеѓу градовите Ашерслебен и Кведлинбург. Една од најголемите знаменитости во градот е Замокот Хоим, кој се користи како дом за ментално хендикепирани лица. Хоим е дел од заедницата на општини Зеланд, во округот Залцланд.
Гатерслебен

Гатерслебен (|Gatersleben) — село и поранешна општина во округот Залцланд, во Саксонија-Анхалт, Германија. Од 1 септември 2010 е дел од градот Зеланд. Се наоѓа југозападно од Магдебург и северозападно од Хале.
Нахтерштет

Нахтерштет (|Nachterstedt) — село и поранешна општина во округот Залцланд, во Саксонија-Анхалт, Германија. Од 15 јули 2009 е дел од градот Зеланд.
1 Лизгање на насипот 2009
На 18 јули 2009, 350 метри долг дел од насипот во околината на езерото Конкордија се лизна во езерото. Две куќи, кои се наоѓале во околината, завршиле во езерото.
Воскресенска црква (Подолски реон)

Воскресенската црква (украински: ''Воскресенська церква'') е поранешна црква која се наоѓала во Киев, Украина.
Првата црква посветена на Христовото Воскресение била изградена во текот на 16 век. Таа дрвена црква на верниците служела до 1670 година кога била срушена и на нејзино место била изградена нова црква. Денеска не се знае кој точно бил главниот архитект за изградба на црквата. Храмот нил изграден во украински барок стил.
Во текот на својата историја, црквата била на неколкупати реновирена, како во 1732 и во 1809 година, кога била изградена и нејзината камбанарија. Во 1811 година, црквата била опфатена од голем пожар и голем дел од иконостасот бил изгорен.
Во текот на 1930 година, Воскресенската црква била разрушена.
Црква Свети Ѓорѓи (Киев)

Црквата Свети Ѓорѓи (украински: ''Георгіївська церква'') е поранешна црква која се наоѓала во Киев, Украина.
Првата црква на ова место била изградена во времето на Јарослав Мудриот во 1037 година. Во 1240 година, монголците ја разрушиле црквата, и храмот во урнати бил до 1674 година кога била изградена дрвена црква и истата била посветена на Свети Ѓорги.
Во 1744 година старата црква била разрушена а на нејзино место била изградена нова црква во украински барок стил. Во 1752 година црквата била осветена.
Во 1934 година, црквата била разрушена.
460 Сканија

460 Сканија (''460 Scania'') е астероид од главниот астероиден појас. Откриен е на 22 октомври 1900 од германскиот астроном Макс Волф, кој му го дал привременото име ''1900 FN''. Сегашното име е усвоено во 1904 на состанок во Лунд, Сканија (Шведска).
Придавки во македонскиот јазик

Придавките се менлива зборовна група која именуваат некаква одлика на предметите, суштествата и појавите. Одликите секогаш им се препишуваат на предметите како нивни признак , тие се во тесна врска со именките и ретко се користат самостојно. Поради тесната поврзаност со именката, придавката мора да ги има истите граматички бележја како и именката до која стои. Од ова правило за усогласување на граматичките бележја отстапуваат некои странски придавки како што се ''екстра, мини, пембе'' и сл.
:пр: ''добар, добра, добро, добри.''
Според значењето придавките се делат на четири основни подгрупи: описни или ''квалитативни'', односни или ''релативни'', бројни и заменски. Описните придавки означуваат такви особини на предметите што произлегуваат од самите нив, што се нивно својство.
:пр: ''голем, мал, бел, зелен, сладок итн.''
Со односните придавки се означува признак на предметот што не произлегува од самиот него, туку од односот со некој друг предмет.
:пр: ''мајкин син, градска библиотека итн.''
Бројните придавките се изведени од броеви и такви се на пример придавките ''петти, стоти'' и слично. Заменските придавки се однесуваат, се поврзани или се произлезени од заменки и како пример за заменки придавки се ''мој, твој, никаков, колкав'' и слично.
1 Степенување на придавки
Различниот степен на признакот се нарекува степенување. Описните придавки се изделуваат од сите други видови придавки токму поради степенувањето, односно степенот на својството кое го поседува. Така на пример придавките „волнени“ и „детски“ немаат степен на својството кое го поседуваат, односно не може да се каже „поволнени“ или „најдетски“. За разлика од нив, придавките од описен вид можат да имаат форми за степен како на пример „високи“, „повисоки“ или „највисоки“. Степенувањето на едно својство на еден предмет се врши врз основа на споредба на истото тоа својство кај друг предмет.
Придавките, односно описните придавки, имаат три форми за степенување вклучувајќи ја и основната форма. Така, основната форма на придавките се нарекува позитив, а потоа следуваат двете форми на степенувањето т.е. компаративот и суперлативот. Компаративот подразбира споредба на два предмета и се образува со претставката по-. Суперлативот подразбира споредба на повеќе од два предмета и се образува со претставката нај-.
:пр: добар (''позитив'') → подобар (''компаратив'') → најдобар (''суперлатив'')
Блиски до степенуваните форми на придавките се образувањата со при- и пре-. Такви примери се: ''престар, преголем, пристар'' и слино. Во македонскиот јазик има само една неправилна придавка и тоа е придавката ''многу''. Оваа придавка е неправилна бидејќи има посебни форми за компаратив и суперлатив како:
:многу → повеќе →најмногу
2 Користена литература
#####
3 Поврзано
* Македонистика
* Македонски јазик
* Македонска азбука
* Правопис на македонскиот јазик
* Историја на македонскиот јазик
Железна капела (Киев)

Железната капела (украински: ''Залізна каплиця'') е поранешен верски објект кој се наоѓал во Киев, Украина.
Објектот бил изграден во периодот од 1869 до 1871 година и разрушен од страна на болшевиците во 1928 година.
Во 1866 година, Дмитриј Каракозов направил неуспешен атентат врз рускиот император Александар II. Така, по овој настан било решено да се изгради храм кој ќе биде посветен на заштитата на царот на Русија. Изградбата на капелата започнала истата година, а била завршена и официјално пуштена на 28 март 1871 година. Капелата била најпрвин затворена, за да во 1928 година истата биде срушена. До 1928 година таа немала никаква намена.
Џон Лури

Џон Лури е американски глумец, музичар,сликар и продуцент. Тој е ко-сопственик на џез ансамблот The Lounge Lizards. Лури глумел во 19 филмови, вклучувајќи ги и ''Почудно од рајот'' и ''Надвор од законот'', компонирал и изведувал музика за 20 телевизиски и филмски остварувања, и се појавува како продуцент и глумец во телевизиската серија од 1991 година ''Рибарење со Џон''. Во 1996 година неговата музика за филмот ''Намали се'' била номинирана за наградата Греми. Пет години се појавува во телевизиската серија на HBO, ''Оз''.
Норботен

Норботен (|Norrbotten = „Северна Ботнија“) — покраина (''landskap'') во најсеверниот дел на Шведска. Се граничи со Вестерботен на југ, Лапонија на запад и Финска на исток.
1 Управа
Традиционалните покраини во Шведска немаат административна и политичка улога, туку претставуваат само културно-историски целини. Меѓутоа во овој случај округот е постар од покраината. Со создавањето на Големото Кнежевство Финска како дел од Русија, се јавило потреба од формирање на нов округ. Така, во 1810 е создаден округот Норботен, сочинет од северните делови на Лапонија и Вестерботен. Со текот на времето северен Вестерботен прераснал во посебна покраина.
2 Историја
Во средниот век Норботен се сметал за „ничија земја“ поради големите пространства и слабата населеност (релативно мал број на Лапонци, Квени и племенски народи сродни на Финците). Шведските кралеви правеле напори да ја колонизираат и христијанизираат областа, но ова потрајало доста долго време. Дури и денес локалните малцинства ја имаат задржано својата култура и обичаи.
Историски, под „северна Шведска“ се подразбирале покраините Вестерботен и Лапонија.
Грбот ги симболизира четирите големи реки во Норботен што се Одлеваат во Ботнискиот Залив: Турне, Каликс, Луле и Пите.
Летата се необично топли за една ваква северна област, дотолку што во покраината е забележана највисоката температура во целиот Норланд (+37 °C).
3 Население
Норботен има 192.542 жители кои живеат на површина од 26.671 км<sup>2</sup>, што значи густината изнесува 7,2 жители на км<sup>2</sup>.
4 Култура
Покраината има над 8.000 археолошки наоѓалишта. Се говорат повеќе јазици: шведски, мејанкиели, фински и лапонски. Некои говорници на мејанкиели постепено почнале да сметаат дека припаѓаат на народот Квени, кои се доселиле во подрачјето многу порано од шведските доселеници.
Црковното село Гамелстад близу Лулео е прогласено за светско наследство на УНЕСКО.
Капела на Александар III (Киев)

Капелата на Александар III (украински: ''Каплиця на честь порятунку Олександра III '') е поранешен верски објект кој се наоѓал во Киев, Украина.
Капелата била изграден во 1891 година и посветен на рускиот цар Александар III. За главен проект бил избран Владимир Николаев. Објектот бил срушен во 1930-тите години од страна на болшевиците, а на нејзино место бил изграден споменик на Иван Петрович Котларевски.
На 17 октомври 1888 година, возот во кој се наоѓал рускиот цар враќал од Крим доживеал железничка несреќа, но царот не бил повреден. Во негова чест била изградена капелата, на денешната улица Меленкова.
Надвор од законот (филм)

Надвор од законот (на англиски јазик: ''Down by Law'') - американски филм од 1986 година, во режија на Џим Џармуш, кој е автор и на сценариото. Главните улоги ги играат: Том Вејтс, Џон Лури, Роберто Бенињи и Николета Браски.
1 Синопсис
Во филмот е прикажаната судбината на тројца мажи. Зак (го игра Вејтс) е пропаднат диск-џокеј кој штотуку раскинува со девојката, кој лекомислено ја прифаќа понудената можност за брза заработка. Тој се согласува да пренесе еден автомобил од едниот на другиот крај од градот, без да знае дека пренесува убиен човек, но полицијата го застанува и го апси. Џек (го игра Лури) е ситен макро, кој наседнува на полициската замка и е уапсен поради заведување малолетничка. Двајцата завршуваат во истата ќелија во затворот при што од самиот почеток меѓу нив се раѓа отворено нетпрение. Набргу, во ќелијата пристигнува и трет затвореник, Роберто (го игра Бењини) - Италијанец кој многу малку го познава англискиот јазик. Еден ден, Роберто им кажува на своите другари од ќелијата дека случајно открил начин за бегство од затворот и утредента тие успеваат да побегнат. Меѓутоа, тие се заглавени во непрегледното мочуриште и никако не можат да излезат од него. Поради тоа, Зак и Џек паѓаат во очај и го напуштаат Роберто, но по бесцелно скитање, повторно се враќаат кај него. Најпосле, тие налетуваат на пуст пат, а потоа доаѓаат до скромен ресторан, сопственост на Италијанката Николета (ја игра Браски). Таа и Роберто се вљубуваат на прв поглед, така што тој одлучува да остане со неа, а Зак и Џек се разделуваат при што заминуваат по различни патишта.
2 Осврт кон филмот
Филмот зборува за апсењето, престојот в затвор и бегството на тројца мажи. За разлика од конвенционалните филмови за затвореници, овде повеќе се зборува за комуникацијата меѓу тројцата затвореници, а не многу за начинот на бегство. Главен елемент во филмот е бавното движење на камерата на Роби Милер, која ги прикажува архитектурата на Њу Орлеанс и мочуриштата во Луизијана. Посветен е на Паскал Огиер и Ензо Унгари, а бил бил прикажан на Канскиот филмски фестивал во 1986 година. Неговиот рејтинг на Rotten Tomatoes изнесува 88%.
Мала црква на Свети Никола (Киев)

Црквата Свети Никола (украински: ''Малий Микільський собор'') е поранешна црква која се наоѓала во Киев, Украина.
Цривата била изградена во 1715 година од страна на принцот Дмитриј Голицин. Во тоа време, црквата била позната како Мала црква посветена на Свети Никола.
Во текот на 1930-тите години храмот бил разрушен.
Капела на Свети Никола (Киев)

Капелата на Свети Никола (украински: ''Каплиця святого Миколая '') е поранешен верски објект кој се наоѓал во Киев, Украина.
Капелата била изградена во периодот од 1865 година до 1867 година, а била разрушена во 1926 година од страна на болшевиците.
Капелата се наоѓала пред влезот на Николаевскиот мост.
За изградбата на капелата за првпат започнало да се размислува во 1861 година. Во 1865 година бил одобрен планот од страна на рускиот цар Александар II.
Пикардија

Пикардија (|Picardie, ) е еден од поранешните региони на Франција, сместен во северниот дел на земјата.
1 Историја
Историската провинција Пикардија се протегала северно од Ноајон до Кале, низ целиот департман Сона и северно од департманот Ена. Провинцијата Артоа (областа Арас) ја делела Пикардија од Француска Фландрија.
Денес, современиот регион Пикардија не го вклучува брегот од Берк до Кале, преку Булоња (Булоне), кој денес е во регионот Север-Па де Кале, но ги вклучува краевите (''pays'') Бовези, Валоа, Ноајон, Лан, Соасоне, Омоа на југ од департманите Ен и Оаза.
2 Географија
Пикардија се протега од долгите песочни брегови на устието на Сома на запад до пространите шуми и пасишта на исток и надолу кон замоците на Шантији или Пјерфон близу до париското подрачје и на југ сè до виноградите на границата со Шампања (''Champagne picarde'').
Регионот се состои од 4 департмани:
3 Култура
Пикардското културно наследство вклучува некои од најубавите готски цркви (Катедралите во Амјен и Буве), изразена локална гастрономија (''ficelle picarde'', ''flamiche aux poireaux'', ''tarte au maroilles''), пиво и традиционални игри и спортови како ''longue paume'' (претходникот на тенисот), како и ''пикардските танци''.
4 Демографија
Според пописите помеѓу 1990 и 1999, населението на Оаза се зголемувало за 0,61% годишно (речиси двојно побрзо од Франција во целина) додека департманот Ена бележи намалување на населението додека пак во Сома сосем малку било во пораст (за 0,16% годишно). Денес, 41,3% од популацијата на Пикардија живее во департманот Оаза.
5 Администрација
Претседател на Регионалниот совет е Клод Геверк, припадник на социјалистите кој е на истата функција од 2004.
Од 2008, градоначалник на градот Амјен, главен град на регионот, е социјалистот Жил Демеји.
6 Поголеми градови
*Абевил
*Амјен
*Бове
*Компиењ
*Креј
*Лан
*Сен Квентен
*Соасон
7 Поврзано
* Пикардски јазик
Црква Свети Никола (Днепарски реон - Киев)

Црквата Свети Никола (украински: ''Миколаївська церква '') е поранешна црква која се наоѓала во Киев, Украина.
Црквата за првпат се споменува во 1506 година. Познато е дека старата црква најверојатно била разрушена, а во 1755 година била изградена новата црква. таа дрвена црква била повторно срушена и на нејзино место била изградена нова.
Оваа мала црква станала позната по венчавката на поетите Николај Гумилов и Ана Ахматова на 25 април 1910 година.
По одаѓањето на советите, во 1927 година имало обид за претворање на објектот во ветеринарна клиника. Сепак, во 1935 година градскиот совет на градот донел одлука за рушење на објектот.
Субас Босе

Субас Чандра Босе (; Кутак, Ориса, Индија - ; Тајпеј, Тајван) бил индиски револуционер.
Во Британија се подготвувал за кариера во индиската јавна служба но се откажал од кандидатурата когаслушнал дека има националистички превирања во неговата земја. Испратен од Мохандрас К. Ганди да се организира во Бенгал, неколкупати бил депортиран и затворан. Тој претпочитал индустријализација, што било во контрадикција со економската мисла на Ганди, и иако бил избран за претседател на Индискиот национален конгрес од 1938 до 1939 година, без поддршката на Ганди се чувствувал обврзан да даде оставка. Скришум избегал од Индија во 1941 година и ја пренел својата борба против Британците во нацистичка Германија и подоцна во југоисточна Азија. Во 1944 година, ја нападнал Индија од Бурма (Мјанмар) со мала армија индиски државјани и Јапонци, но неговата армија набрзо била натерана да се повлече. Избегал од југоисточна Азија по капитулацијата на Јапонија во 1945 година и починал од изгореници со кои се здобил во авионска несреќа.
1 Користена литература
* Енциклопедија Британика (македонска верзија), книга втора (Б-Г), 2005 година, Скопје.
Црква Свети Никола (Светошински реон - Киев)

Црквата Свети Никола (украински: ''Миколаївська церква'') е поранешна црква која се наоѓала во Киев, Украина.
Овој православен храм бил изграден во 1907 година, а бил разрушен во 1950-тите години. Светошинскиот реон во тоа време бил предградие на градот, кој постојано се развивал и проширувал. Иницијативата за изградба на оваа црква била покренета во 1901 година, и конечно по соберените средства и одобрение, била завршена во 1907 година.
Во текот на 1930-тите години, односно во времето кога биле разрушени голем дел од христијанските црква во градот, оваа била поштедена. Сепак, во 1950-тите години било решено да се разруши.